12. ฐานะการเงินและผลการดำเนินงาน

ในปี 2552 คณะกรรมการบริษัทเห็นสมควรให้แต่งตั้ง นายอำพล จำนงค์วัฒน์
ผู้สอบบัญชีรับอนุญาตเลขที่ 4663 หรือนางสาววรรญา พุทธเสถียร ผู้สอบบัญชีรับอนุญาตเลขที่ 4387
และนายนริศ เสาวลักษณ์สกุล ผู้สอบบัญชีรับอนุญาตเลขที่ 5369 แห่งบริษัท เอส.เค.
แอคเคาน์แตนท์ เซอร์วิสเซส จำกัด เป็นผู้สอบบัญชีของบริษัท

กำหนดค่าธรรมเนียมการตรวจสอบบัญชีซึ่งเป็นค่าตรวจสอบบัญชีรายปีและค่าสอบทานงบการเงินไตรมาสสำหรับปี
2552 จำนวน1,380,000 บาท และค่าสอบทานงบการเงิน 3 ไตรมาส 450,000 บาท ตามลำดับ
ซึ่งมติที่ประชุมสามัญผู้ถือหุ้น ประจำปี 2552 ได้อนุมัติให้ดำเนินการดังกล่าว

1.  งบการเงิน

12.1.1 สรุปรายงานการสอบบัญชี

ผู้สอบบัญชีสำหรับงบการเงินของบริษัทประจำงวดปีบัญชีสิ้นสุดวันที่ 31 ธันวาคม 2552 ได้แก่
นายอำพล จำนงค์วัฒน์ ผู้สอบบัญชีรับอนุญาตเลขที่ 4663 หรือนางสาววรรญา พุทธเสถียร
ผู้สอบบัญชีรับอนุญาตเลขที่ 4387 และนายนริศ เสาวลักษณ์สกุล ผู้สอบบัญชีรับอนุญาตเลขที่ 5369
แห่งบริษัท เอส.เค. แอคเคาน์แตนท์ เซอร์วิสเซส จำกัด
ซึ่งได้แสดงความเห็นในงบการเงินรวมของบริษัท “อย่างมีเงื่อนไขและข้อสังเกต”
เนื่องจากไม่ได้รวมงบการเงินของบริษัทย่อย ราย บจ. เทคเนอร์ ส่วนงบเฉพาะบริษัท
แสดงความเห็น “อย่างไม่มีเงื่อนไข” โดยสามารถสรุปรายงานการตรวจสอบของผู้สอบบัญชีได้ดังนี้

สำหรับงบการเงินปีบัญชีสิ้นสุดวันที่ 31 ธันวาคม 2552

1.  ข้าพเจ้าได้ตรวจสอบงบดุลรวมและงบดุลเฉพาะกิจการ ณ วันที่ 31 ธันวาคม 2552
    งบกำไรขาดทุนรวมและงบกำไรขาดทุนเฉพาะกิจการ
    งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของ
    ผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปี
    สิ้นสุดวันเดียวกัน ของบริษัท เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย
    และเฉพาะของบริษัท เพาเวอร์ไลน์ เอ็นจิเนียริ่ง จำกัด (มหาชน)
    ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
    ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
    งบการเงินของบริษัทย่อยในต่างประเทศ ซึ่งรวมอยู่ในงบการเงินรวม สำหรับปี สิ้นสุดวันที่ 31
    ธันวาคม 2552 นั้นมียอดสินทรัพย์รวม ณ วันที่ 31 ธันวาคม 2552 จำนวนเงิน 3,603.43
    ล้านบาท คิดเป็นร้อยละ 38.00 ของสินทรัพย์รวม และยอดรายได้รวม สำหรับปี
    สิ้นสุดวันเดียวกัน จำนวนเงิน 3,296.98 ล้านบาท คิดเป็นร้อยละ 41.00 ของรายได้รวม
    งบการเงินของบริษัทย่อยในต่างประเทศดังกล่าวตรวจสอบโดยผู้สอบบัญชีอื่น
    และความเห็นของข้าพเจ้าในส่วนที่เกี่ยวข้องกับจำนวนเงินของรายการต่าง ๆ
    ของบริษัทย่อยในต่างประเทศดังกล่าวซึ่งรวมอยู่ในงบการเงินรวม
    ได้ถือตามรายงานของผู้สอบบัญชีอื่นนั้น งบการเงินรวม (ก่อนปรับปรุง)
    และงบการเงินเฉพาะกิจการ สำหรับปี สิ้นสุดวันที่ 31 ธันวาคม 2551 ของบริษัท
    เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท
    เพาเวอร์ไลน์ เอ็นจิเนียริ่ง จำกัด (มหาชน)
    ที่แสดงเปรียบเทียบตรวจสอบโดยผู้สอบบัญชีอื่นในสำนักงานเดียวกันและเสนอความเห็นอย่างมีเงื่อนไขเกี่ยวกับการจัดทำงบการเงินรวม
    ที่ไม่เป็นไปตามหลักการบัญชีที่รับรองทั่วไป
    และให้สังเกตเกี่ยวกับบริษัทย่อยแห่งหนึ่งซึ่งถูกฟ้องร้องให้จดทะเบียนสัญญาเช่าช่วงสิทธิและส่งมอบพื้นที่เช่าแก่โจทก์
    และบริษัทย่อยดังกล่าวได้ยื่นอุทธรณ์คดีแล้วโดยยังไม่ทราบผลของคดีตามรายงานลงวันที่ 26
    กุมภาพันธ์ 2552

2.  ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
    ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
    การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
    การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
    ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
    ข้าพเจ้าเชื่อว่าการตรวจสอบดังกล่าวประกอบกับรายงานของผู้สอบบัญชีอื่น
    ให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

3.  ตามหมายเหตุประกอบงบการเงินข้อ 8.5 บริษัทฯ ได้จัดทำงบการเงินรวม สำหรับปี
    สิ้นสุดวันที่ 31 ธันวาคม 2552 โดยมิได้รวมงบการเงินของบริษัท เทคเนอร์ จำกัด
    ซึ่งเป็นบริษัทย่อย
    เนื่องจากกรรมการของบริษัทย่อยไม่ส่งมอบงบการเงินของบริษัทย่อยให้กับบริษัทฯ
    และไม่อนุญาตให้บริษัทฯ ส่งเจ้าหน้าที่ของบริษัทฯ
    เข้าไปรวบรวมข้อมูลทางบัญชีและการเงินจากสมุดบัญชี บัญชีทำการ
    เอกสารประกอบรายการบัญชี
    รวมถึงเอกสารอื่นใดที่เกี่ยวข้องเพื่อจัดทำงบการเงินของบริษัทย่อย ดังกล่าว
    งบการเงินรวมจึงไม่เป็นไปตามหลักการบัญชีที่รับรองทั่วไป ทั้งนี้
    ข้าพเจ้าไม่สามารถระบุผลกระทบจากงบการเงินของบริษัทย่อยต่องบการเงินรวม สำหรับปี
    สิ้นสุดวันที่ 31 ธันวาคม 2552 ได้

4.  จากการตรวจสอบของข้าพเจ้าและรายงานของผู้สอบบัญชีอื่น
    ข้าพเจ้าเห็นว่ายกเว้นผลของรายการปรับปรุงเกี่ยวกับงบการเงินของบริษัทย่อยที่ไม่ได้นำมาจัดทำงบการเงินรวม
    สำหรับปี สิ้นสุดวันที่ 31 ธันวาคม 2552 ที่ไม่เป็นไปตามหลักการบัญชีที่รับรองทั่วไป
    ตามที่กล่าวในวรรคที่ 3 ที่มีผลกระทบต่องบการเงินรวม สำหรับปี สิ้นสุดวันที่ 31 ธันวาคม
    2552
    งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการ
    ณ วันที่ 31 ธันวาคม 2552 ผลการดำเนินงานรวมและผลการดำเนินงานเฉพาะกิจการ
    และกระแสเงินสดรวมและกระแสเงินสดเฉพาะกิจการ สำหรับปี สิ้นสุดวันเดียวกันของบริษัท
    เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท
    เพาเวอร์ไลน์ เอ็นจิเนียริ่ง จำกัด (มหาชน)
    โดยถูกต้องตามที่ควรในสาระสำคัญตามหลักการบัญชีที่รับรองทั่วไป

5.  ความเห็นของข้าพเจ้ายังคงไม่เปลี่ยนแปลงจากที่กล่าวในวรรคที่ 4
    ข้าพเจ้าได้ตรวจสอบรายการปรับปรุงตามที่กล่าวในหมายเหตุประกอบงบการเงินข้อ 7
    การแก้ไขข้อผิดพลาดที่มีสาระสำคัญต่องบการเงินรวม ปีก่อน โดยปรับย้อนหลังงบการเงินรวม
    สำหรับปี สิ้นสุดวันที่ 31 ธันวาคม 2551
    เพื่อแสดงข้อมูลเปรียบเทียบเสมือนว่าข้อผิดพลาดได้ถูกแก้ไขในงวดบัญชีที่ข้อผิดพลาดได้เกิดขึ้น
    และข้าพเจ้าเห็นว่ารายการปรับปรุงดังกล่าวเหมาะสมและได้นำไปปรับปรุงงบการเงินรวมตามควรแล้ว

บริษัท เอส.เค. แอคเคาน์แต้นท์ เซอร์วิสเซส จำกัด

(นางสาววรรญา พุทธเสถียร)

ผู้สอบบัญชีรับอนุญาต เลขที่ 4387

[]

[]

[]

[]

[]

[]

[]

[]

12.2 คำอธิบายและการวิเคราะห์ผลดำเนินงานและฐานะการเงิน

1.  ผลการดำเนินงาน การวิเคราะห์ผลการดำเนินงานที่ผ่านมา

รายได้

รายได้จากการให้บริการของกลุ่มบริษัท ในปี 2552 ลดลง 9.46% เป็น 7,878.7 ล้านบาท
เมื่อเปรียบเทียบกับปี 2551 จำนวน 8,702.2 ล้านบาท ซึ่งต่ำกว่าประมาณการไว้
เนื่องจากการรับรู้รายได้จากงานในต่างประเทศไม่ได้เป็นไปตามเป้าหมาย
และมีการลดปริมาณงานลงในส่วนของงานต่างประเทศ โดยเฉพาะโครงการใน Dubai
ที่หยุดลงและการรับรู้รายได้จากงานในประเทศไม่ได้เป็นไปตามเป้าหมาย
เนื่องจากการเคหะแห่งชาติลดมูลค่างานตามสัญญาลง

ต้นทุนในการให้บริการ

ต้นทุนในการให้บริการ ในปี 2552 ของบริษัทยังคงสูงอยู่ที่ 7,764.6 ล้านบาท เปรียบเทียบกับ
8,190.7 ล้านบาท ในปี 2551 ซึ่งมีอัตราเพิ่มขึ้นจาก 94.2% ในปีก่อน เป็น 98.6%
ซึ่งเป็นผลมาจากการปรับต้นทุนโครงการบ้านเอื้ออาทรหลังจากที่มีการปรับลดจำนวนหน่วยของบ้านที่ก่อสร้างจาก
18,000 หน่วย ลงเหลือ 7,513 หน่วย และราคาวัสดุก่อสร้างหลัก ที่เพิ่มสูงขึ้น
ซึ่งเป็นผลกระทบโดยตรงจากการเพิ่มขึ้นของราคาน้ำมันอย่างต่อเนื่อง
ตลอดจนอุปกรณ์หลักที่ปรับราคาขึ้น จึงส่งผลให้อัตรากำไรขั้นต้นในปี 2552 อยู่ในอัตรา 1.4%
ซึ่งต่ำกว่าเป้าหมายที่คาดการณ์ไว้

ค่าใช้จ่ายในการขายและบริการ

กลุ่มบริษัทมีค่าใช้จ่ายในการขายและบริการของกลุ่มสำหรับปี 2552 และ 2551 จำนวน 535.40
ล้านบาท และ 504 ล้านบาท คิดเป็นร้อยละ 6.8 และ ร้อยละ 6.14
ของรายได้จากการให้บริการ ตามลำดับ
โดยสัดส่วนที่เพิ่มขึ้นเนื่องจากค่าใช้จ่ายด้านการตลาดที่สูงขึ้น
ซึ่งเป็นผลจากการแข่งขันที่สูงในอุตสาหกรรมก่อสร้าง

กำไร(ขาดทุน)จากการดำเนินงาน

ขาดทุนจากการดำเนินงานของกลุ่มในปี 2552 เท่ากับ 889 ล้านบาท เพิ่มขึ้น เมื่อเทียบปี 2551
จำนวน 183.2 ล้านบาท
เนื่องมาจากค่าใช้จ่ายในการขายและบริการสูงขึ้นดังที่ได้อธิบายไว้ในเบื้องต้น
การตั้งหนี้สงสัยจะสูญที่เพิ่มขึ้น การประมาณการผลขาดทุนจากการถูกบอกเลิกสัญญาของบริษัทย่อย
และส่วนแบ่งผลขาดทุนจากเงินลงทุนในบริษัทร่วม

กำไร(ขาดทุน)สุทธิ

จากผลการดำเนินงานที่กล่าวมาข้างต้นกลุ่มบริษัทมี(ขาดทุน)สุทธิรวมเพิ่มขึ้นเป็น (1,113.2)
ล้านบาท ในปี 2552 เปรียบเทียบกับกำไรปี 2551 ที่(341.8) ล้านบาท
ซึ่งคิดเป็นอัตราส่วน(ขาดทุน)สุทธิ เท่ากับ (13.8%) เปรียบเทียบกับปี 2551 ที่ (4.8%)

  12.2.2 ฐานะการเงิน

  (1) สินทรัพย์

ณ วันที่ 31 ธันวาคม 2552 กลุ่มบริษัทมีสินทรัพย์รวมจำนวน 9,540 ล้านบาท ลดลง 6.5% จากปี
2551 ซึ่งมีจำนวน 10,204 ล้านบาท

สินทรัพย์หมุนเวียนของบริษัทลดลงจาก 6,573.6 ล้านบาท ในปี 2551 เป็น 5,711 ล้านบาท ในปี
2552 ลดลง 13.1% ซึ่งเป็นผลมาจากการลดลงอย่างสูงของลูกหนี้การค้า โดยลดลงจาก 1,234.3
ล้านบาท ในปี 2551 เป็น 635.1 ล้านบาท ในปี 2552 สินทรัพย์ไม่หมุนเวียนเพิ่มสูงขึ้น 5.46%
จากปี 2551 จำนวน 3,630.7 ล้านบาท เป็น 3,829 ล้านบาท ในปี 2552
ซึ่งส่วนใหญ่เป็นผลมาจากการเพิ่มขึ้นของที่ดินที่ไม่ใช้ในการดำเนินงาน อุปกรณ์
และเครื่องมือในการก่อสร้างต่าง ๆ

  (2) สภาพคล่อง

อัตราส่วนสภาพคล่องของกลุ่มบริษัทในปี 2552 เท่ากับ 0.8 เท่า และในปี 2551 เท่ากับ 0.97
เท่า

(3) แหล่งที่มาของเงินทุน

หนี้สิน

ณ วันที่ 31 ธันวาคม 2552 กลุ่มบริษัทมีหนี้สินรวมทั้งสิ้น 7732.1 ล้านบาท เพิ่มขึ้นร้อยละ 6.19
จากปี 2551 ซึ่งมีจำนวน 7,281.5 ล้านบาท บริษัทมีหนี้สินหมุนเวียนเพิ่มขึ้น 4.46% จาก
6,819.7 ล้านบาท เป็น 7,123.8 ล้านบาท
ส่วนใหญ่เป็นเงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้น 241.4% จากปีก่อน

หนี้สินไม่หมุนเวียนเพิ่มขึ้น 31.72% เมื่อเปรียบเทียบกับปี 2551 ซึ่งส่วนใหญ่เป็นส่วนของบริษัท
เพาเวอร์พรอสเพค จำกัด เป็นเงินกู้ยืมระยะยาวจากสถาบันการเงินจำนวน 420 ล้านบาท

นอกจากหนี้สินข้างต้นแล้ว
บริษัทยังมีหนี้สินที่อาจเกิดขึ้นภายหน้าจากการให้บริษัทในกลุ่มใช้วงเงินค้ำประกันและวงเงินสินเชื่อร่วมกับบริษัท
โดยมีรายละเอียด ณ วันที่ 31 ธันวาคม 2552 และ 2551 ดังนี้

หน่วย : ล้านบาท

  ------------------ -------------- ------------ -------------- ------------
  บริษัท               ปี 2552                      ปี 2551         

                     หนังสือค้ำประกัน   วงเงินสินเชื่อ   หนังสือค้ำประกัน   วงเงินสินเชื่อ

  บจ. ยูนิมาฯ          57.18          -            117.49         5.00

  กิจการค้าร่วม         13.37          -            13.37          -

  บจ. บำรุงเมือง พลาซ่า 500.00         -            500.00         -

  บจ. เทคเนอร์        441.19         -            426.40         -

  รวม                1,011.74       -            1,057.26       5.00
  ------------------ -------------- ------------ -------------- ------------

ส่วนของผู้ถือหุ้น

ณ วันที่ 31 ธันวาคม 2552 บริษัทฯ มีส่วนของผู้ถือหุ้น 1,807.9 ล้านบาท ลดลง 38.15%
เปรียบเทียบกับปี 2551 ซึ่งมีจำนวน 2,423 ล้านบาท
ลดลงเนื่องจากการรับรู้ขาดทุนจากการดำเนินงาน จำนวน 1,113 ล้านบาท
อัตราหนี้สินต่อทุนเป็นสัดส่วน 4.3 เท่า ในปี 2552 และเป็น 2.49 เท่าในปี 2551